
Raport de monitorizare a reflectării campaniei electorale

la alegerile locale generale din 5 iunie 2011 de către IPNA Compania „Teleradio-Moldova”


[image: image12.png]


[image: image13.png]





HOTĂRÂRE

cu privire la monitorizarea
programelor pentru copii, adolescenţi şi tineri
în serviciul de programe „Radio Moldova”

În conformitate cu prevederile art.56 alin.(6), art.58 lit.c) din Codul audiovizualului al Republicii Moldova şi în baza

p.42 lit.d), m) şi o) din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007,

în urma examinării Raportului de monitorizare a programelor pentru copii, adolescenți și tineri al Asociației Presei Electronice APEL „Contribuţii la edificarea serviciului public naţional de radio şi televiziune” pentru perioada 1-30 aprilie 2011, prezentat de Directorul executiv al Asociației Presei Electronice APEL, dl Ion BUNDUCHI,
Consiliul de Observatori

HOTĂRĂŞTE:

1. Se ia act de Raportul de monitorizare a programelor pentru copii, adolescenți și tineri al Asociației Presei Electronice APEL „Contribuţii la edificarea serviciului public naţional de radio şi televiziune” pentru perioada 1-30 aprilie 2011.

2. Anexa Raportul de monitorizare „Contribuţii la edificarea serviciului public naţional de radio şi televiziune este parte integrantă a prezentei hotărâri.
3. Prezenta hotărâre intră în vigoare în ziua adoptării.

Prezenta hotărâre a fost adoptată cu votul a 6 membri ai Consiliului de Observatori.

Preşedintele

Consiliului de Observatori                                                       Eugeniu Rîbca

Secretarul şedinţei

Consiliului de Observatori                                                      Viorica Bogatu
Anexă

„Contribuţii la edificarea serviciului public naţional

de radio şi televiziune”
Raport de monitorizare 

Perioada: 01 – 30 aprilie 2011
Proiect realizat de Asociația Presei Electronice cu sprijinul Fundaţiei Soros-Moldova 

Chişinău - 2011

www.apel.md
1. CADRUL METODOLOGIC

Perioada: 01  –  30 aprilie 2011.
Obiectul monitorizării: programele pentru copii, adolescenţi şi tineret.
Scopul: analiza cantitativă şi calitativă a ofertei radiodifuzorului public naţional făcute unor categorii aparte de beneficiari ai produsului informaţional, precum copiii, adolescenţi şi tineri.
Autorul monitorizării: Asociaţia Presei Electronice din Moldova.

GRILA DE MONITORIZARE:

Posturi monitorizate: Radio Moldova, TV Moldova 1.
Subiecţi/aspecte monitorizate:

· Autorii subiectelor/emisiunilor (copii/adolescenţi/tineri/maturi) (fată/băiat-femeie/bărbat);
· Tematica subiectelor/emisiunilor (instruire/educaţie; odihnă/divertisment; muncă; alta);
· Geografia subiectelor/emisiunilor (Chişinău; raion/orăşel; sat);
· Protagonişti (copii/adolescenţi/tineri/maturi) (fată/băiat-femeie/bărbat).
Analiza cantitativă:

· Volumul de timp săptămânal/lunar rezervat emisiei pentru copii, adolescenţi, tineri;
· Numărul subiectelor/emisiunilor pentru copii, adolescenţi, tineri;
· Durata subiectelor/emisiunilor pentru copii, adolescenţi, tineri;
· Raportul categoriilor de autori ai subiectelor/emisiunilor;
· Numărul subiectelor/emisiunilor în funcţie de geografia realizării lor;
· Protagoniştii subiectelor/emisiunilor pentru copii, adolescenţi, tineri.
Analiza calitativă:

· Conceptul şi realizarea emisiunii (reuşite/nereuşite);
· Calitatea sunetului (bună/proastă);
· Prestaţia moderatorului emisiunii (adecvată/inadecvată);
· Tonalitatea emisiunii (didacticistă/firească);
· Limbajul (corect/defectuos);
· Regia (reuşită/nereuşită);
· Grad de complexitate al emisiunii (ridicat; mediu; scăzut).
I. IPNA Compania “Teleradio-Moldova”

I. Radio Moldova

1. Analiză cantitativă

În perioada 1-30 aprilie au fost monitorizate, sub aspect cantitativ şi calitativ, ciclurile de emisiuni pentru copii, adolescenţi şi tineri, difuzate de postul Radio Moldova. În total, au fost supuse analizei 8 cicluri de emisiuni: „Forţa Junimii”, „Ora copiilor”, „Semnal junior”, „Tineradio”, „Licurici”, „Ai noştri tineri”, „Clopoţei de argint” şi „Radio Vacanţa”.  Săptămânal, emisiunile pentru copii, adolescenţi şi tineri difuzate de Radio Moldova cumulează 775 min. sau aproximativ 13 ore.
1.1. Raport număr emisiuni/număr subiecte

Din punctul de vedere al raportului nr. emisiuni / nr. subiecte, în fruntea clasamentului se plasează „Tineradio” (≈1:5), „Licurici” (1:4) şi „Forţa Junimii” (≈1:4). În cazul emisiunilor „Ai noştri tineri” şi „Clopoţei de argint” proporţia este, însă, de 1:1 (vezi Diagrama 1).

Diagrama 1

1.2. Tematică emisiuni

Sub aspectul frecvenţei și duratei apariţiilor pe primele două locuri se situează „Forţa Junimii” (22 emisiuni/990 min.) şi „Ora copiilor” (14 emisiuni/770 min.), fapt ce se datorează specificului grilei de emisie.
Per ansamblu, în perioada de referinţă au fost monitorizate 58 de emisiuni în cadrul cărora au fost prezentate 174 de materiale, dintre care majoritatea conţinând subiecte de tip divertisment (83) şi diverse (57). Mai puţine la număr sunt subiectele instructive – 23. De semnalat că doar în cadrul emisiunilor „Forţa Junimii” se regăsesc subiecte (8) consacrate aspectelor ce ţin de domeniul muncii, fapt, de altfel, firesc (vezi Diagrama 2).

Diagrama 2

1.3. 
[image: image3.emf]Radio Moldova: aprilie 2011. Emisie copii/tineret. Tematica

13

3

1

1

4

0

0

1

34

19

5

9

2

4

3

7

7

0

0

0

0

0

0

0

27

9

5

12

2

1

0

5

Forta Junimii

Ora copiilor

Semnal junior

Tineradio

Licurici

Ai nostri tineri

Clopotei de argint

Radio Vacanta

educatie divertisment munca alte


1.4. Autori emisiuni, subiecte/raport „gender”


Autorii emisiunilor consacrate tineretului: „Forţa Junimii”, „Ai noştri tineri”, „Semnal Junior” sunt, cum e şi normal, doar tinerii, iar autorii emisiunilor destinate copiilor şi adolescenţilor : „Ora copiilor”, „Clopoţei de argint”, „Licurici”, „Radio Vacanţa” sunt, în special, copiii şi adolescenţii (uneori şi tinerii).


În cazul ciclului de emisiuni „Tineradio” autorii emisiunilor sunt, deopotrivă, copiii, adolescenţii şi tinerii. Se observă însă un decalaj tranşant în ceea ce priveşte raportul „gender”. Astfel, după cum arată datele monitorizării, majoritatea zdrobitoare a autorilor sunt persoane de gen feminin.
Per ansamblu, proporţia este de 6:1 în favoarea femeilor. Spre exemplu, în cazul emisiunilor „Ora copiilor” raportul femei/bărbaţi, sub acest aspect, este de 14:1, iar în cazul emisiunilor „Forţa Junimii” – de 11:1. Totuşi, trebuie remarcat că în ceea ce priveşte ciclurile de emisiuni „Tineradio”, „Clopoţei de argint” şi „Radio Vacanţa” acest raport este unul relativ echilibrat. Aproximativ aceeaşi situaţie se atestă şi în cazul autorilor de materiale. Şi aici raportul „gender” este net în favoarea femeilor – 7:1.

De remarcat însă că doar printre autorii materialelor pregătite pentru emisiunile „Forţa Junimii” și „Ora copiilor” se numără și categoria “maturi”. În cazul „Orei copiilor” „maturii”, fapt justificat, constituie majoritatea (16 din totalul de 27).
1.5. Geografie subiecte 

În ceea ce privește aria geografică a materialelor prezentate în cadrul emisiunilor pentru copii, adolescenți și tineri este de remarcat faptul că majoritatea absolută a acestora (81%) sunt realizate în capitală, 12% sunt realizate la sate și doar 6% - în centrele raionale/orăşele. În același timp, constatăm că în cadrul emisiunii „Forţa Junimii” din 01.04.11 un material prezentat a fost realizat în România (vezi Diagrama 3).
Diagrama 3

Prin urmare, se observă o serioasă disproporție privind raportul capitală/raion/sat. Semnalăm, de asemenea, că în cadrul a 4 cicluri de emisiuni:  „Semnal Junior”, „Licurici”, „Ai noştri tineri” și „Clopoţei de argint” materialele prezentate au fost realizate, exclusiv, în or.Chișinău.

1.6. Protagonişti emisiuni / raport „gender”

Privitor la protagoniști datele monitorizării denotă următoarele: în cadrul ciclurilor de emisiuni „Forţa Junimii”, „Ora copiilor” şi „Tineradio” sunt prezente, în măsură diferită, toate cele 4 categorii de protagoniști: „copii”, „adolescenți”, „tineri” și „maturi”; în cadrul ciclurilor de emisiuni „Ai noştri tineri” și „Semnal junior” sunt prezente 3 categorii de protagoniști: „adolescenți”, „tineri” și „maturi”; în cadrul ciclului de emisiuni „Licurici” – 2 categorii („copii” şi „maturi”); iar în cadrul ciclului de emisiuni „Clopoţei de argint” – doar o singură categorie de pratogoniști -  „copii” (vezi Diagrama 4).
Diagrama 4

Din punctul de vedere al raportului „gender” în cazul tuturor ciclurilor de emisiuni monitorizate cota protagoniștilor „fete” depășește, într-o măsură mai mare sau mai mică (de la caz la caz), cota protagoniștilor „băieţi”. Ne referim, în special, la ciclurile de emisiuni „Semnal Junior” unde acest raport este de 4:1;  „Ora copiilor” (cu un raport de 3:1) și „Forţa Junimii” (cu un raport de aproximativ 2:1) (vezi Diagrama 5).
Diagrama 5

2. Analiză calitativă

2.1. Tip emisiuni: concept şi realizare

Referitor la calitatea conceptului emisiunilor și nivelul de realizare analiza efectuată ne-a ghidat să constatăm următoarele:

· În cazul ciclurilor de emisiuni „Tineradio”, „Licurici”, „Ai noştri tineri”  și „Clopoţei de argint” atât conceptul emisiunilor, cât și nivelul de realizare s-au dovedit a fi impecabile, potrivit criteriilor de apreciere prestabilite;
· În cadrul ciclului de emisiuni „Forţa Junimii” în două rânduri conceptul a fost apreciat drept nereușit (vezi emisiunile din 01.04.11 și 28.04.11) și în trei rânduri – modul de realizare (vezi emisiunile din 01.04.11; 06.04.11; 08.04.11);
·  În cadrul ciclului de emisiuni „Ora copiilor” în două rânduri atât conceptul, cât şi modul de realizare au fost apreciate ca fiind nereușite (vezi emisiunile din 05.04.11; 07.04.11);
· În cadrul ciclului de emisiuni „Radio Vacanţa” doar într-un singur caz a fost apreciat drept nereușit atât conceptul ca atare, cât şi modul de realizare (vezi emisiunea din 25.04.11) (vezi Diagrama 6);
De exemplu:
· În cadrul emisiunii „Forţa Junimii” din 01.04.11 la început este menţionată data de 1 aprilie, adică ziua glumelor, însă imediat urmează primul subiect care vizează incluziunea socială, apoi alt subiect despre curăţenie la un  gimnaziu din Orhei, după care – un concurs de poezie şi abia ultimul subiect este consacrat zilei glumelor;
· Emisiunea „Ora copiilor” din 05.04.11 începe cu un citat despre prietenie şi moderatoarea spune că, alături de „Ora copiilor”, vom învăţa ce este prietenia, după care toată emisiunea cuprinde un interviu cu V.Buliga, realizat  de tineri jurnalişti;
· Întreaga emisiune „Radio Vacanţa” din 25.04.11 nu este altceva decât un interviu cu o tânără interpretă de cântece populare pe nume Cezara-Elena Polisca – plictisitor pentru copiii aflaţi în vacanţă.
Diagrama 6

[image: image7.emf]Radio Moldova: aprilie 2011. Emisie Copii/tineret. Concept si 

Realizare

20

12

4

4

2

5

3

3

2

2

0

0

0

0

0

1

19

12

3

4

2

5

3

3

3

2

1

0

0

0

0

1

Forta Junimii

Ora copiilor

Semnal junior

Tineradio

Licurici

Ai nostri tineri

Clopotei de argint

Radio Vacanta

reusit nereusit reusita nereusita


2.2. Prestaţie moderator/tonalitate, limbaj
În ceea ce privește prestația moderatorilor este de semnalat faptul că în majoritatea absolută a emisiunilor monitorizate în perioada de referință aceasta este una adecvată. Același lucru se poate spune și despre tonalitatea adoptată de către moderatori. Doar în două cazuri tonalitatea a fost catalogată drept una didacticistă (vezi „Semnal junior” din 02.04.11 și „Forţa Junimii”  din 02.04.11). De asemenea, limbajul utilizat de către moderatori este, cu mici excepții (vezi, de ex., emisiunea „Licurici” din 03.04.2011), unul acceptabil (vezi Diagrama 7 şi Diagrama 8).

Diagrama 7

Diagrama 8

2.3. Regie emisiuni

În urma analizei nivelului de calitate a regiei remarcăm următoarele: 89% din emisiuni au fost realizate într-un mod reușit, iar 11% dintre ele, dimpotrivă, au avut la bază o regie nereușită (potrivit criteriilor de apreciere prestabilite). De fapt, ne referim aici la 6 emisiuni: „Forţa Junimii” (03.04.11, 10.04.11);  „Licurici”, (03.04.11, 10.04.11); și „Clopoţei de argint” (03.04.11, 17.04.11) (vezi Diagrama 9).

De exemplu:

· În cadrul emisiunii „Forţa Junimii” din 03.04.11 interviul realizat de corespondentul netitular Irina Staver cu Viorica Caraman, redactor şef al revistei „Limba română”, este unul defectuos. Fundalul bun din studio, când doamna Z.Izbaş vorbeşte despre vestimentaţia sezonului, este foarte diferit de cel în care a realizat interviul. Nivelul imprimării se schimbă brusc. Fonoteca a fost făcută cu găuri mari. Sfârşitul rubricii a fost imprimat în studio. Trecerea de la un nivel la altul a deteriorat conţinutul bun al materialului;
· În cadrul emisiunii „Licurici” din 03.04.11 în timpul când au fost citite întrebările pentru concursul „Dragă mi-i Moldova mea!” regizorul a pus un fundal cu muzică din diferite ţări, numai nu şi autohtonă, iar în emisiunea din 10.04.11 prezentatorul a început a citi întrebările concursului înainte de vreme şi citea … pe silabe;
· În cadrul emisiuni „Clopoţei de argint” din 17.04.11 nu a fost posibil de a identifica numele moderatorului. Acesta nu s-a prezentat nici la începutul şi nici la sfârşitul emisiunii. Moderatorul zice: „Să ascultăm câteva piese în interpretarea lui Gherman”. Însă doar prima şi a treia piesă este interpretată de Gherman. Emisiunea nu a avut sfârşit, întrucât prezentatorul nu şi-a luat rămas bun de la radioascultători.

Diagrama 9

2.4. Complexitate emisiuni

În ceea ce ține de gradul de complexitate a emisiunilor pentru copii, adolescenți și tineri, difuzate de Radio Moldova pe parcursul lunii aprilie, constatăm că majoritatea dintre acestea se caracterizează printr-un grad mediu de complexitate. Din păcate, 12 emisiuni (din totalul de 58) au un grad scăzut de complexitate. Ne referim aici, în special, la ciclurile de emisiuni „Ai noştri tineri” (4 emisiuni cu grad de complexitate scăzut din totalul de 5) şi „Semnal Junior” (2 emisiuni cu grad de complexitate scăzut din totalul de 4) (vezi Diagrama 10).

De exemplu:

· Emisiunea „Semnal Junior” din 16.04.11 este consacrată, aproape integral, subiectului privind curăţenia şi campania „Hai Moldova!”. Lipseşte un reportaj de la faţa locului, lucru care ar fi fost binevenit;
· Emisiunea „Forţa Junimii” din 04.04.11 cuprinde doar un singur subiect:  tinerii la 7 aprilie. Afară de aceasta, are un singur protagonist;
· Emisiunea „Ai noştri tineri” din 02.04.11 cuprinde doar un singur subiect, având-o drept protagonistă pe o studentă – Miss AEM, şi un mic interviu cu decanul ei. O altă emisiune (din 23.04.11) se referă de asemenea la un singur subiect, de fapt prelungirea celui de la „Forţa Junimii” din 22.04.11, privind realizarea concursului „Ars Adolescentina”. 

Diagrama 10

3. Concluzii, recomandări şi sugestii

3.1. Concluzii

· Radio Moldova pune săptămânal pe post o gamă relativ variată de cicluri de emisiuni destinate, în mod special, copiilor, adolescenților și tinerilor. Cea mai mare pondere în grila de emisie, ca frecvență și ca durată, o au ciclurile de emisiuni „Forţa Junimii” și „Ora copiilor”. De asemenea, din perspectiva numărului și varietății de materiale prezentate în cadrul emisiunii ciclurile de emisiuni „Forţa Junimii” și „Ora copiilor” dețin întâietatea.
· În majoritatea cazurilor autorii emisiunilor monitorizate au fost nu maturii, ci copiii, adolescenții și, în măsură mai mare, tinerii, fapt demn de luat în seamă.

· La fel, autorii materialelor sunt în marea lor majoritate copii, adolescenți și, mai ales, tineri. Doar în cazul ciclurilor de emisiuni „Forţa Junimii”  printre autorii de materiale se numără și maturii, ceea ce este justificabil.

· Din perspectiva raportului „gender” atât printre autorii de emisiuni și de materiale, cât și printre protagoniștii emisiunilor predomină simțitor „femeile”. De, remarcat, însă, că în cazul ciclurilor de emisiuni „Tineradio”, „Radio Vacanţa” și  „Clopoţei de argint” acest raport este unul relativ echilibrat.

· Datele monitorizării demonstrează că, din păcate, majoritatea covârșitoare a materialelor au fost elaborate/realizate în capitală (81%), ignorându-se, astfel, în mare parte, centrele raionale și satele. Materialele prezentate în perioada monitorizată în cadrul a patru cicluri de emisiuni „Semnal junior”, „Licurici”, „Ai noştri tineri” și „Clopoţei de argint” au fost realizate exclusiv în or. Chișinău.

· Per ansamblu, prestanța, tonul și limbajul moderatorilor și al participanților la emisiuni pot fi calificate, cu mici excepţii, drept acceptabile și/sau adecvate.

· În privința conceptului emisiunilor și a nivelului de realizare se observă mai multe deficiențe, în special în cazul unor emisiuni din ciclurile „Forţa Junimii” și „Ora copiilor”.

· Calitatea regiei, cu unele excepții, este una acceptabilă.
· Aproximativ 20% din numărul total de emisiuni monitorizate au un grad scăzut de complexitate, fapt  care pune pe gânduri.

3.2. Recomandări şi sugestii

· Ar fi necesar să se precizeze limitele de vârstă ale fiecărei categorii de public ţintă: pici, copii, adolescenţi, tineri. De exemplu: pici – vârsta preşcolară; copii – vârsta 7-14 ani; adolescenţi – vârsta 15-17 ani; tineri – vârsta 18-29 ani.
· Sugerăm a include în grila de emisie, săptămânal, câte un ciclu de emisiuni pentru fiecare categorie de public ţintă.
· Considerăm necesar a spori numărul subiectelor instructive şi instructiv distractive destinate copiilor şi adolescenţilor.

· Ar fi bine să se acorde o atenţie sporită modului de concepere a emisiunii din perspectiva gradului de complexitate.
· Considerăm oporutun ca autorii emisiunilor „Ai noştri tineri” și  „Clopoţei de argint” să includă, eventual, mai multe subiecte în cadrul unei emisiuni (după caz).

· S-ar cuveni să se acorde o mai mare atenție, în măsura posibilităților, respectării, cel puțin relative, a raportului „gender” în cadrul emisiunilor date.

· Ar fi de dorit să fie extinsă aria geografică a materialelor prezentate.
· Autorii emisiunilor „Forţa Junimii” și „Ora copiilor”, în special, ar fi bine să elaboreze mai minuțios, în unele cazuri, conceptul emisiunilor și să acorde o atenție sporită modului de realizare a acestora.

